text: 74-årig skizofren mand forsvundet og fundet - to gange
  03 januar 2016 kl. 06.53
  Natten til søndag forsvandt manden fra sit hjem nær Løgumkloster. Det gjorde han igen søndag morgen.
  Syd- og Sønderjyllands Politi blev kontaktet klokken 02.40 natten til søndag, fordi en ældre beboer var gået fra sit hjem på bostedet Handicap Løgumgård på Hasselvej i Løgumgårde.
  På det tidspunkt havde manden været forsvundet et stykke tid.
  Han var iført jakke og går med rollator. Manden er 74 år og skizofren, og vejret var ikke super godt.
  Politiet satte en efterforskning i gang. Ved 4-tiden blev mandet fundet ved Nørre Løgum Kirke omkring en kilometer fra hans hjem.
  - Vi fandt ham i god behold. Nu har han kun behov for varme og sin seng, fortæller vagtchef Jan Stokholm fra Syd- og Sønderjyllands Politi til TV SYD.
  Sidenhen forsvandt manden endnu engang fra bostedet. Søndag morgen lidt over otte. Han er - endnu engang - fundet i god behold.
  74 årig skizofren mand er for ca. 1½ time siden gået fra plejehjem, Hasselvej i Løgumkloster. Iført mrk. jakke medbringer rollator #politidk
  
  74-årig mand fra plejehjem Løgumgårde er fundet i god behold ved Nr.Løgum kirke ca. 1 km fra hjemmet. Vi aflyser Vagtchefen #politidk
  
  74 årig mand er atter gået fra plejehjem, Hasselvej i Løgumkloster. Iført jakke. Blev sidst fundet ved kirken i Nørre Løgum  #politidk
  
  To rigtige gode meldinger netop kommet ind fra patruljerne. Kvinden i Tønder og manden i Løgum er begge fundet i god behold. #politidk
  
  